દેશભરમાં લોકસભાની ચુંટણીને લઈને રાજકીય પક્ષો નેતાઓનું આવાગમન શરુ થયું છે. જેમાં Gujarat માં અઠવાડિયા પૂર્વે કોંગ્રેસના ધારાસભ્ય કુંવરજી બાવળિયા ભાજપમાં જોડાયા હતા અને તે જ દિવસે ભાજપના પૂર્વ ધારાસભ્ય ભોળાભાઈ ગોહિલ કોંગ્રેસના જોડાયા હતા. આ જ ક્રમમાં આગળ કોંગ્રેસે ગુજરાતમા માસ્ટર સ્ટ્રોક મારતા ભાજપથી નારાજ મહુવાના પૂર્વ ધારાસભ્ય અને લોકસેવક કનુ કલસરિયાને કોંગ્રેસ પક્ષમાં આવકાર્યા છે. કનુ કલસરિયા બુધવારે મોડી સાંજે કોંગ્રેસના રાષ્ટ્રીય અધ્યક્ષ રાહુલ ગાંધીને દિલ્હી ખાતે મળ્યા હતા અને વિધિવત રીતે કોંગ્રેસનો ખેસ પહેરીને કોંગ્રેસના જોડાયા. કોંગ્રેસ અધ્યક્ષ રાહુલ ગાંધીએ તેમને આવકાર્યા હતા. આ પ્રસંગે તેમની સાથે કોંગ્રેસના ગુજરાતના પ્રભારી રાજીવ સાતવ પણ હાજર રહ્યાં હતા.